Ounasvaaran hyppyrimäki

Ounasvaaran hyppyrimäki (norsk: Ounasvaarabakken) er et skihoppanlegg i Rovaniemi i Finland. Anlegget ligger i åsen Ounasvaara på sørsiden av byen, og består av seks hoppbakker med størrelse K90 (HS100), K64, K36, K25, K15 og K6. Det er eid av Ounasvaaran Hiihtoseura.

Den største bakken har blitt brukt i verdenscupen i kombinert, sist i 1998. I senere år har den hatt renn i kontinentalcupen i skihopping, i 2009 og 2010 både for kvinner og menn. Den var arena for hopp og kombinert hopp da Rovaniemi arrangerte junior-VM på ski i 2005, og de fire største bakkene ble brukt under veteran-VM i skihopping og kombinert i 2001.

Historie
Den første hoppbakken ved Rovaniemi ble bygd i Pöyliövaara i 1927. Den tålte etter hvert hopp på drøye 40 meter, og var i bruk til 1947. I 1935-37 ble en ny 70-metersbakke bygd. Lauri Pietikäinen satte der bakkerekord med 74 meter i 1941. Tårnet av tre ble brent av tyskerne under Lapplandskrigen i oktober 1944.

I 1947 ble det bygd en litt mindre bakke i Ounasvaara, der det kunne hoppes 55-60 meter. Den bakken brant to ganger, i 1956 og 1976, men ble bygd opp igjen og var i bruk til 1980. I Sorkku, på sørsiden av Ounasvaara, ble det på 1950-tallet bygd flere mindre hoppbakker, den største K35. De bakkene eksisterte til 1987, da de måtte rives for å gi plass til en ny vei.

Forløperen for dagens 90-metersbakke ble bygd i Ounasvaara i 1961 og tatt i bruk året etter. Den har siden blitt ombygd flere ganger. En K64-bakke ble bygd ved siden av 90-metersbakken i 1983, og fikk plastmatter, slik at den også kunne brukes i sommerhalvåret. Da 90-metersbakken ble modernisert i 1990, ble den også utstyrt med plastunderlag. Småbakkene i Sorkku ble høsten 1987 erstattet av nye småbakker ved siden av de større hoppbakkene.

Bakkerekorden i K90-bakken er 103,5 meter, satt av Taku Takeuchi (Japan) i junior-VM 23. mars 2005.

Bakkerekorder
 Dato Navn  Lengde 1962  Pekka Yliniemi 87 m 1965  Martti Niemi 89,5 m 1968  Raimo Ekholm 90 m 1976  Esko Rautionaho 94 m 1976  Jouko Törmänen 94 m 28. mars 1998  Janne Ahonen 100,5 m 4. desember 2004  Balthasar Schneider 100,5 m 23. mars 2005  Matevž Šparovec 101 m 23. mars 2005  Marc Krauspenhaar 102 m 23. mars 2005  Jurij Tepeš 102 m 23. mars 2005  Taku Takeuchi 103,5 m

Viktige renn
Menn
 Dato Vinner  Andre Tredje Type renn/bakke 23. mars 2005  Slovenia
Mitja MežnarMatevž ŠparovecJurij TepešNejc Frank  Polen
Paweł UrbańskiWojciech TopórPiotr ŻyłaKamil Stoch  Finland
Anssi KoivurantaJere KykkänenOlli PekkalaJoonas Ikonen Junior-VM, lagkonkurranse 25. mars 2005  Joonas Ikonen  Arthur Pauli  Jurij Tepeš Junior-VM

Kvinner
 Dato Vinner  Andre Tredje Type renn/bakke 8. desember 2009  Anette Sagen  Ulrike Gräßler  Line Jahr Kontinentalcup 9. desember 2009  Ulrike Gräßler  Daniela Iraschko  Anette SagenKontinentalcup 7. desember 2010  Jessica Jerome  Daniela Iraschko  Line Jahr Kontinentalcup 8. desember 2010  Daniela Iraschko  Jessica Jerome  Lindsey Van Kontinentalcup

Kilder
Ounasvaaran Hiihtoseura: Ounasvaaran mäkihistoria (finsk)
Skisprungschanzen-Archiv: Rovaniemi
Skisprungschanzen-Archiv: Junior WSC Hills
Eastern Ski Jumping & Nordic Combined Foundation, Inc.: 2001 Rovaniemi FIN (veteran-VM)
FIS: Resultater

Kategori:Hoppbakker i Finland
Kategori:Byggverk i Lappland (Finland)
Kategori:Byggverk fullført i 1947
Kategori:1947 i Finland